Rikunarita-ORG/Wikinium huggingface dataset:
# 24 घंटे की घड़ी

एक सार्वजनिक 24 घंटे की घड़ी ब्राज़ील में जिसमें घंटे की सूई बाहर और मिनट की सूई अंदर दिखाई देती है।
आधुनिक **24 घंटे की घड़ी**, जिसे अमेरिकी संयुक्त राज्य में **सैन्यसमय** के नाम से भी जाना जाता है, समय दिखाने की एक परंपरा है जिसमें दिन एक आधी रात से अगले आधी रात तक चलता है और उसे 24 घंटों में बांटा जाता है। ये आधी रात 0(:00) से 23(:59) तक बीत चुके घंटों (और मिनटों) से दिखाया जाता है। ये परंपरा, 12-घंटे की घड़ी के उल्टे, आज दुनिया में सबसे ज़्यादा इस्तेमाल कि जाने वाली समय संकेत है, और अंतरराष्ट्रीय मानक आईएसओ 8601 द्वारा इस्तेमाल कि जाती है।

कई देश, विशेष रूप से अंग्रेजी बोलने वाले, 12 घंटे की घड़ी, या 24 और 12 घंटे की समय परंपरा साथ में, इस्तेमाल करते हैं। जिन देशों में 12 घंटे की घड़ी का बोलबाला है, कुछ पेशे 24 घंटे की घड़ी का इस्तेमाल करना पसंद करते हैं। उदाहरण के लिए, चिकित्सा करते वक्त, 24 घंटे की घड़ी का इस्तेमाल आमतौर पर देखभाल के दस्तावेज़ीकरण में किया जाता है क्योंकि ये मरीज़ के चिकित्सा इतिहास के घटनाएं रिकॉर्ड करने में किसी भी अस्पष्टता को रोकता है।

## सन्दर्भ
# मानक समय

**मानक समय**  (standard time) वह समय है, जो किसी देश या विस्तृत भू-भाग के लोगों के व्यवहार के लिये स्वीकृत होता है। यह उस देश के स्वीकृत मानक याम्योत्तर के लिये स्थानीय माध्य समय होता है। हमारे अपने स्थानों के समय 'स्थानीय समय' कहलाते हैं। इनसे हमारी समय संबंधी स्थानीय आवश्यकता तो पूर्ण हो जाती है, किंतु ये अन्य स्थानों के लिये उपयोगी नहीं होते। इसीलिये 'मानक समय' की आवश्यकता पड़ती है।

## सन्दर्भfffft

## इन्हें भी देखें

* समय के मानक
# हिब्रू कैलेंडर

हिब्रू या यहूदी कैलेंडर (हा-लूहा हा-इवरी) मुख्य रूप से यहूदी धर्मों के लिए आज इस्तेमाल किया जाने वाला एक lunisolar कैलेंडर है। यह यहूदी अवकाशों और टोरा भागों, यारीज़ित (एक रिश्तेदार की मृत्यु को मनाने के लिए तिथियाँ) के उचित सार्वजनिक पढ़ने की तारीखें, और कई समारोहों के बीच दैनिक स्मारक रीडिंग, निर्धारित करता है। इसराइल में, यह धार्मिक उद्देश्यों के लिए प्रयोग किया जाता है।

## सन्दर्भ
# ऊष्णकटिबन्ध

अंतर-ऊष्ण कटिबंध को लाल पट्टी से दर्शाते हुए विश्व मानचित्र।
**ऊष्ण कटिबंध** (Tropics) यह विषुवत रेखा से 23 1/2%° उत्तर और 23 1/2%° दक्षिण के बीच का वह भाग हैं । जो उत्तर में कर्क रेखा और दक्षिण में मकर रेखा के बीच भूमध्य रेखा के आसपास स्थित है। यह अक्षांश पृथ्वी के अक्षीय झुकाव (Axial tilt) से संबन्धित है। कर्क और मकर रेखाओं में एक सौर्य वर्ष में एक बार और इनके बीच के पूरे क्षेत्र में एक सौर्य वर्ष में दो बार सूरज ठीक सिर के ऊपर होता है। विश्व की जनसंख्या का एक बड़ा भाग (लगभग ४०%) इस क्षेत्र में रहता है और ऐसा अनुमानित है कि बढ़ती जनसंख्या के कारण यह जनसंख्या और बढ़ती ही जायेगी। यह पृथ्वी का सबसे गर्म क्षेत्र है क्योंकि पृथ्वी के अक्षीय झुकाव के कारण सूर्य की अधिकतम ऊष्मा भूमध्य रेखा और उसके आस-पास के इलाके पर केन्द्रित होती है। यहाँ औसत तापमान 18°C रहता है।

## ऋतुएँ और जलवायु

ऊष्णकटिबंध में औसतन मासिक वर्षा दर्शाता हुआ ग्राफ़
ऊष्णकटिबंध में सूर्यास्त
हालांकि आम जनमत यह है कि ऊष्णकटिबंध एक गर्म इलाका जहाँ हमेशा वर्षा होती रहती है और हरियाली रहती है परन्तु वास्तविकता ऐसी नहीं है। यहाँ ऐसे कई क्षेत्र हैं जहाँ पर ख़ुश्क और नम मौसम पाए जाते हैं। नम मौसम तब होता है जब उस इलाके में वर्ष के औसत की अधिकतम वर्षा होती है। इसको पर्यटन को बढ़ावा देने के लिए **हरित् ऋतु** का नाम भी दिया जाता है। नम इलाके पूरे ऊष्ण और उप-ऊष्ण कटिबंध में फैले हुए हैं। नम महीना वह होता है जिसमें ६० मि.मी. या अधिक वर्षा हो। ऊष्णकटिबंधीय वनों में ख़ुश्क और नम मौसम नहीं पाया जाता है क्योंकि यहाँ पूरे साल भर समान रूप से वर्षा होती है। आमतौर पर वर्षा ऋतु ख़ुश्क गर्म मौसम के अन्त में शुरू होती है। कुछ इलाकों में तो इतनी बारिश हो जाती है कि बाढ़ आ जाती है जिससे मिट्टी का कटाव होता है और मिट्टी की उर्वरता भी घटती है। इस क्षेत्र के अधिकांश जानवरों के लिए यह **बहुतायत का मौसम** होता है और उनका प्रजनन काल इसी से सम्बद्ध रहता है।

## बीमारियाँ

विश्व की सबसे घातक बीमारियाँ भी इस क्षेत्र में भरपूर होती हैं। क्योंकि यहाँ का वातावरण मच्छरों के पनपने के लिए भी अनुकूल होता है इसलिए यहाँ मच्छर-सम्बन्धी बीमारियाँ भी बहुत अधिक होती हैं। कई बीमारियाँ तो और क्षेत्रों में पाई ही नहीं जाती हैं।

## इन्हें भी देखें

* उपोष्णकटिबन्ध
* समशीतोष्ण कटिबन्ध
* शीत कटिबन्ध

## सन्दर्भ
# खगोलीय गोला

खगोलीय गोला पृथ्वी के इर्द-गिर्द एक संकेन्द्रीय काल्पनिक गोला है, जिसे खगोलीय विषुवत वृत्त दो बराबर के अर्ध-गोलों में काटती है
खगोलशास्त्र में **खगोलीय गोला** पृथ्वी के इर्द-गिर्द एक काल्पनिक गोला है जो पृथ्वी के गोले के साथ संकेन्द्रीय (कॉन्सॅन्ट्रिक) होता है। इसके व्यास (डायामीटर) को पृथ्वी के व्यास से अधिक कुछ भी माना जा सकता है लेकिन उतना बड़ा मान लेना सही होगा जिस पर सूर्य चन्द्रमा और तारों को अंकित माना जा सके। पृथ्वी पर बैठकर आसमान में देख रहे किसी दर्शक के लिए कल्पना करना मुश्किल नहीं है के सारे खगोलीय पिंडों की छवियाँ इसी खगोलीय गोले की अंदरूनी सतह पर दिखाई जा रही हैं। अगर हम पृथ्वी के विषुवत वृत्त के तल पर ही खगोलीय विषुवत वृत्त और पृथ्वी के ध्रुवों के सीध में ही ही खगोलीय ध्रुवों को मान कर चलें, तो खगोलीय वस्तुओं के स्थानों के बारे में बताना आसान हो जाता है। उदहारण के लिए हम कह सकते हैं के ख़रगोश तारामंडल खगोलीय विषुवत वृत्त के ठीक दक्षिण में है।

खगोलीय विषुवत वृत्त खगोलीय गोले दो भागों में या दो गोलार्द्धों में विभाजित करता है । इन दो भागों में पृथ्वी के उत्तरी ध्रुव की ओर का भाग **उत्तरी खगोलीय गोलार्द्ध** कहा जाता है , और पृथ्वी के दक्षिणी ध्रुव की ओर का भाग **दक्षिणी खगोलीय गोलार्द्ध** कहा जाता है। गोलार्द्ध और गोलार्ध दोनों शब्दों के एक ही अर्थ हैं , अर्ध गोला या आधा गोला।

## अन्य भाषाओँ में

"खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" (ur) और बंगाली में "ख-गोलोक" (খ-গোলক) कहते हैं।

## इसे भी देखें

* खगोलीय विषुवत वृत्त
* खगोलशास्त्र
* महावृत्त
# आइसलैण्डिक भाषा

**आइसलैंडिक या आइसलैंडी**, आइसलैंड की भाषा है, जिसका संबंध उत्तर जर्मनिक भाषा से है। इसके निकटतम संबंधी फरोसे और कुछ नॉर्वेजियन बोलियां जैसे तेलेमार्क बोली और सोग्नामल हैं। बहुत से पश्चिम यूरोपीय भाषाओं में स्वर परिवर्तन स्तर को कम कर दिया है, विशेष रूप में संज्ञाविभक्ति के संबंध में, लेकिन आइसलैंडिक भाषा ने लैटिन या ज्यादा निकट रूप से पुरानी नार्वेजियन और पुरानी अंग्रेज़ी, की तरह व्याकरण संबंधी एकरूपता बनाकर रखी है।

ईसा की ८वीं शताब्दी के आसपास प्राचीन स्कैंडेनेवियन भाषा की उत्तरी शाखा दो उपशाखाओं- पूर्वी उपशाखा एवं पश्चिमी उपशाखा-में विभाजित हो गई। इस पूर्वी उपशाखा से आइसलैंडिक एवं नार्वियन भाषाएँ विकसित हुई। आँरभ में आइसलैंडिक एवं नार्वियन भाषाओं में कोई भिन्नता नहीं थी। नवीं शताब्दी के आसपास नार्वे के निवासियों ने जाकर आइसलैंड को बसाया। प्राकृतिक परिस्थितियों के कारण आइसलैंड के निवासियों का नार्वे निवासियों से इतना दृढ़ संबंध नहीं रहा। फलस्वरूप आइसलैंड की भाषा स्वतंत्र रूप से विकसित हो गई।

साहित्यिक समृद्धि की दृष्टि से आइसलैंडिक भाषा का विशेष महत्त्व है। विशेषकर १२वीं से १४वीं शताब्दी तक का समय इस भाषा के साहित्य की उन्नति का काल है। उनके वीरकाव्यों (जिन्हें ऍद्द /Edda कहा जाता है) का विश्वसाहित्य में महत्वपूर्ण स्थान है।

इस भाषा पर लैटिन एवं अन्य जर्मन भाषाओं का पर्याप्त प्रभाव है।

## सन्दर्भ

## बाहरी कड़ियाँ
# ऐंग्लो-सैक्सन भाषा

बेओवुल्फ़ कथा-ग्रन्थ का पुरानी अंग्रेज़ी में लिखा एक पन्ना
**एंग्लो-सैक्सॉन भाषा** (Anglo-Saxon), **पुरानी अंग्रेज़ी** (Old English) या **ऐंग्लिश** (Ænglisc या Anglisc) वह भाषा है जो आज के इंग्लैंड में 450 से 1100 ईस्वी के काल में बोली जाती थी। यह एक जर्मैनी भाषा है जो उस काल में जर्मनी और डेनमार्क से आये ऐंग्लो-सैक्सन लोग बोला करते थे।

पुरानी अंग्रेज़ी आधुनिक अंग्रेज़ी से बहुत भिन्न है। इसका व्याकरण बहुत कठिन है और यह जर्मन भाषा के अधिक निकट है। व्याकरण की दृष्टि से यह अन्य प्राचीन हिन्द-यूरोपीय भाषाओँ के क़रीब समझी जाती है, जैसे कि लातिनी, संस्कृत और प्राचीन यूनानी भाषा। पुरानी अंग्रेज़ी का स्वरूप विलियम विजयी के नॉर्मन आक्रमण के बाद मध्य अंग्रेज़ी में बदला और उन्होंने 300 वर्षों तक इसे विद्यालयों में पढाने पर रोक लगा दी।

## इन्हें भी देखें

* बियोवुल्फ़
* ऐंग्लो-सैक्सन
* जर्मैनी भाषा-परिवार

## अन्य वेबसाइटें

* ऐंग्लो-सैक्सन विकिपीडिया

## सन्दर्भ
# नॉर्वेजियाई भाषा

**नॉर्वेजियन भाषा** एक हिन्द-यूरोपीय भाषा है जो मुख्यत: नॉर्वे में बोली जाती है। *नॉर्वेज़ियन* को नॉर्वेज़ियन भाषा में **नॉष्क** कहा जाता है।

## वर्णमाला

नॉर्वेजियन भाषा में २९ अक्षर हैं।

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z | Æ | Ø | Å |
| a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z | æ | ø | å |

अक्षर *c*, *q*, *w*, *x* और *z* सिर्फ विदेशी भाषा के शब्दों में प्रयुक्त होते हैं। चूंकि विदेशी भाषा के शब्द नॉर्वेइआई भाषा (*नोर्स्क*) में जुड चुके हैं इसलिये उनकी वर्तनी मौलिक ना होकर नॉर्वेइआई उच्चारण व वर्तनी के सिद्धाँतों के हिसाब से बदल सकती है। जैसे की अंग्रेजी भाषा का शब्द *zebra* नॉर्वेइआई भाषा में *sebra* (शेब्रा) लिखा जाता है। ऐतिहासिक कारणों से कुछ नॉर्वेइआई परिवार भी अपने खानदानी नामों में इन अक्षरों का प्रयोग करते हैं।

कुछ अक्षर विशेषकों की मदद से भी लिखे जाते हैं जैसे कि: *é*, *è*, *ê*, *ó*, *ò*, और *ô*। नाएनोर्स्क में *ì*, *ù* और *ỳ* भी कभी कभार इस्तेमाल होते हैं। विशेषक आवश्यक नहीं हैं लेकिन कुछ संदर्भों में शब्द के विभिन्न अर्थ बताने के काम आते हैं। जैसे कि: for (for/to), fór (went), fòr (furrow) और fôr (fodder)। विदेशी भाष से आयातित शब्द दूसरे विशेषकों के साथ इस्तेमाल किए जा सकते हैं जैसे कि: *ü*, *á* और *à*।

## बाहरी कड़ियाँ

* नॉर्वेज़ियन सीखिए Archived 2011-02-01 at the वेबैक मशीन - निम्नलिखित साधनों का प्रयोग नॉर्वेज़ियन सीखने के लिए करें (अंग्रेज़ी में)
# डेनिश भाषा

| डैनिश |
| --- |
| *dansk* |
| उच्चारण | [danˀsɡ̊] |
| बोली जाती है | डेनमार्क, फरो द्वीपसमूह, आइसलैंड, ग्रीनलैंड, जर्मनी इत्यादि। |
| कुल बोलने वाले | ६० लाख़ (मातृभाषा) |
| भाषा परिवार | भारोपीय
* जर्मनैक
	+ उत्तरी जर्मनैक
		- पूर्वी स्कैन्डिनेवियाई
			* डैनिश
 |
| आधिकारिक स्तर |
| आधिकारिक भाषा घोषित | डेनमार्क, ग्रीनलैंड (जून २००९ तक), (हिन्दुस्तानी), फरो द्वीपसमूह, यूरोपीय संघ, जर्मनी (अल्पसंख्यक भाषा) |
| नियामक | *कोई आधिकारिक नियमन नहीं* |
| भाषा कूट |
| ISO 639-1 | da |
| ISO 639-2 | dan |
| ISO 639-3 | dan |
|

डेनिश या डेनी, एक भारोपिय भाषा के जर्मेनिक शाखा की उप-शाखा उत्तरी जर्मेनिक भाषा (स्केनेडिनेवियन भाषा भी कहा जाता है) में से एक है। यह लगभग साठ लाख लोगों द्वारा बोली जाती है, जिनमें मुख्यत: डेनमार्क में रहने वालों लोग और जर्मनी के उत्तरी हिस्से में रहने वाले करीबन पचास हजार लोग शामिल हैं। डैनिश को डेनमार्क के अधिकार क्षेत्र में आने वाले ग्रीनलैंड और फरो आइलैंड्स में आधिकारिक दर्जा प्राप्त है, यहां स्कूलों में एक अनिवार्य विदेशी भाषा के रूप में पढ़ाया जाता है। अर्जेन्टीना, अमेरिका और कनाडा में भी डेनिश बोलने वाले समुदाय विद्यमान हैं।

## इतिहास

## डैनिश भाषा का भौगोलिक क्षेत्र

## बोलियाँ

## ध्वनि प्रणाली

गगफ अव्स्ग्य अय्य्ज्ब्द अफ ज्ब्न्द्जुन स्ब्नुस्क कुद्बुब्ज न्स्द द्भ्द्ब्ब न्ज्फ्ज्ब्स्ब ह्ब्द्ब्फ्ब बख्क्ख बज अहु अक ल्स्फ्ब्न ॑एह्ह्न ॑ख्कुव्ह हुक्क्स अफ्क द स्क्फ्ज्क ज द्ज्ज न ज्न ज्स्ज अज्ज ब्न्स्द्ज

## व्याकरण

## शब्दावली

### सँख्या पद्धति

प्य्ज्

## लेखन प्रणाली

## बाहरी कड़ियाँ

* डैनिश भाषा सीखने का स्थल
* डैनिश समाचार
* डैनिश शब्दकोष
# स्वीडिश भाषा

| स्वीडिश |
| --- |
| *svenska* |
| उच्चारण | [ˈsvɛ̂nskâ] |
| बोली जाती है |  **स्वीडन (९४ लाख)  फ़िनलैण्ड (२.९ लाख)  संयुक्त राज्य अमेरिका (७०,०००)  स्पेन (४०,०००)  यूनाइटेड किंगडम (३०,०००)  कनाडा (२०,०००)स्वीडिश भाषा** एक हिन्द-यूरोपीय भाषा है जो स्वीडन, फ़िनलैण्ड और ऑलान्द द्वीप में बोलते है। |
| कुल बोलने वाले | — |
| भाषा परिवार | भारोपीय
* स्वीडिश
 |
| आधिकारिक स्तर |
| आधिकारिक भाषा घोषित |  स्वीडन  फ़िनलैंड  ई॰ यू॰ Nordic Council |
| नियामक | *कोई आधिकारिक नियमन नहीं* |
| भाषा कूट |
| ISO 639-1 | sv |
| ISO 639-2 | swe |
| ISO 639-3 | swe |
|  |
|

**स्वीडिश** (*svenska* [ˈsvɛnːˈska]), मुख्य रूप से स्वीडन और फ़िनलैण्ड के कुछ हिस्सों में 90 लाख लोगो द्वारा स्वाभाविक रूप से बोली जाने वाली एक उत्तर जर्मन भाषा है।
# डच भाषा

| डच |
| --- |
| Nederlands |
| उच्चारण | [ˈneːdərlɑnts] |
| बोली जाती है | — |
| क्षेत्र | — |
| कुल बोलने वाले | — |
| भाषा परिवार | Default* डच
 |
| भाषा कूट |
| ISO 639-1 | *None* |
| ISO 639-2 | – |
| ISO 639-3 | – |
|

**डच भाषा** या **वलंदेज़ी भाषा** (डच : Nederlands, उच्चारणः नेदर्लांत्स) नीदरलैंड देश की मुख्यभाषा और राजभाषा है। यह हिन्द-यूरोपीय भाषा-परिवार की जर्मैनी शाखा में आती है। क्योंकि ये एक निम्न जर्मनिक भाषा है, इसलिये ये अंग्रेज़ी से काफ़ी मेल खाती है। इसकी लिपि रोमन लिपि है।

नीदरलैंड के अतिरिक्त यह बेल्जियम के उत्तरी आधे भाग में, फ्रांस के नार्ड ज़िले के ऊपरी हिस्से में तथा यूरोप के बाहर डच न्यूगिनी आदि क्षेत्रों में बोली जाती है। संयुक्त राज्य अमरीका तथा कनाडा में रहनेवाले डच नागरिकों की भी यह मातृभाषा है। दक्षिण अफ़्रीकी यूनियन राज्य में भी बहुत से डच मूल के नागरिक रहते हैं और उनकी भाषा भी डच भाषा से बहुलांश में मिलती-जुलती है, यद्यपि अब वह एक स्वतंत्र भाषा के रूप में विकसित हो गई है।

## इतिहास एवं परिचय

प्रारंभ में हालैंडवालों की भाषा को उत्तर समुद्र तथा बाल्टिक समुद्र के तट पर रहनेवाले जर्मनों की स्थानीय बोलियों में एक स्वतंत्र स्थान प्राप्त था। पहले यह मुख्य रूप से पश्चिमी फ्लैंडर्स में प्रचलित थी किंतु 16वीं शती में डच संस्कृति के साथ-साथ इसका प्रचार भी उत्तर की ओर बढ़ता गया। स्पेनी आधिपत्य से मुक्त हो जाने के बाद हालैंड की उन्नति क्षिप्रगति से होने लगी जिससे डच भाषा का विकास भी तेजी से होने लगा। स्पेनी सत्ता के अधीन बचे हुए दक्षिणी प्रांतों से भागकर आनेवाले शरणार्थियों से भी इसमें सहायता मिली। डच भाषा में दक्षिण का प्रभाव आज भी स्पष्ट देख पड़ता है। हालैंड की बोल-चाल की तथा साहित्यिक भाषा में आज भी काफी अंतर देख पड़ता है, यद्यपि दक्षिण से आए हुए शब्दों के कारण यह खाई अधिक गहरी नहीं होने पाई।

दक्षिण के कई भागों में (पश्चिमी फ्लैंडर्स, पूर्वी फ्लैंडर्स, एंटवर्प, ब्रैवंट आदि में), जो अब बेलजियम में शामिल है, आज की कई बोलियाँ प्रचलित हैं। इन सबका सामूहिक नाम "फ्लेमिश" है। यद्यपि स्कूलों में साहित्यिक भाषा भी पढ़ाई जाती है, तथापि सामान्य लोग प्राय: स्थानीय बोलियों में ही परस्पर बातचीत करते हैं। ब्रूसेल्स में बहुत से शिक्षित लोगों की भाषा आज भी फ्रेंच बनी हुई है किंतु "फ्लेमिश" का प्राधान्य बढ़ता जा रहा है। कानून की दृष्टि से फ्रेंच तथा फ्लेमिश दोनों को समान रूप से मान्यता प्राप्त है। जहाँ तक वर्तमान हालैंड राज्य का प्रश्न है, भाषा की दृष्टि से स्थिति उतनी जटिल नहीं है। 16वीं तथा 17वीं शतियों में जो नए-नए प्रदेश हालैंड में शामिल होते गए, उनमें भी कृत्रिम रूप से डच भाषा का प्रसार होता गया। कुछ स्थानीय बोलियाँ भी प्रचलित हैं, जिनमें सबसे पृथक् अस्तित्व "फ्रीजियन" का है जो फ्रीजलैंड प्रदेश में बोली जाती है। आमस्टर्डम से जैसे-जैसे हम पूर्व की ओर चलते हैं, इन बोलियों में पूर्वी प्रभाव अधिक लक्षित होने लगता है, जिससे समीपस्थ जर्मन क्षेत्रों की सामान्य जर्मन बोलियों से उनका सादृश्य स्पष्ट हो जाता है।
# सौर वर्ष

**सौर वर्ष** (जिसे अंग्रेजी में *Tropical year* और *Solar year* कहा जाता है) यह वह समय है जब सूर्य ऋतुओं के चक्र में पुरानी स्थिति में वापस लौटता है, उदाहरण के लिए, मौखिक विषुव से लेकर विषुव या उत्तरी संक्रांति से उत्तरी संक्रांति तक का समय। सौर वर्ष सूर्य से लगभग एक पूर्ण परिक्रमा में लगने वाले समय की तुलना में लगभग २० मिनट छोटा होता है।

## सन्दर्भ
# यामोत्तर

पृथ्वी के उत्तरी एवं दक्षिणी ध्रुव के मिलाने वाली और उत्तर-दक्षिण दिशा में खींची गयी काल्पनिक रेखाओं को **याम्योत्तर** , देशान्तर , मध्यान्तर रेखाएं कहते हैं। लन्दन के निकट स्थित ग्रीनिच से जाने वाली यामोत्तर को 'प्रधान यामोत्तर' माना गया है। उत्तर प्रदेश के मिर्जापुर के निकट से जाने वाली डिग्री यामोत्तर रेखा **के समय को भारतीय मानक समय माना गया है। यह उत्तर प्रदेश के 9 जिलों से होकर गुज़रती है।**

## प्रधान यामोत्तर रेखा

मध्याह्न रेखा की स्थिति (लम्बवत)
ग्रीनीच शहर में मध्याह्न रेखा
पृथ्वी के **0°** देशांश (latitude) पर खींची गई यामोत्तर रेखा **प्रधान यामोत्तर रेखा** या **ग्रीनीच रेखा** कहलाती है। दुनिया का मानक समय इसी रेखा के सापेक्ष निर्धारित किया जाता हैं (कोरडिनेटिड युनिवर्सल टाइम -UTC)। लन्दन के निकटस्थ ग्रीनीच इसी रेखा पर स्थित हैं, इसलिए इसे ग्रीनीच रेखा भी कहते है। प्रधान यामोत्तर रेखा के पूर्व ने स्थित 180° तक के यामोत्तर, 'पूर्वी यामोत्तर' तथा पश्चिम की ओर स्थित यामोत्तर, 'पश्चिमी यामोत्तर' कहलाते हैं।
# सौर घड़ी

क्षैतिज सौर घड़ी मिनेसोटा में। १७ जून १२:२१ बजे, ४४°५१′३९.३″उ, ९३°३६′५८.४″प.
**सौर घड़ी** का प्रयोग सूर्य की दिशा से समय का ज्ञान करने के लिए किया जाता था। इन घड़ियों की कार्यशैली और क्षमता दिन के समय तक सीमित होती थी क्योंकि यह रात के समय काम नहीं कर पाती थीं। इसके फिर भी विश्व में समय जानने हेतु सबसे पहले इनका प्रयोग किया गया था। इन्हीं घड़ियों को आधार बनाकर समय बताने वाली अन्य घड़ियों का आविष्कार हुआ था। भारत में प्राचीन वैदिक काल से सौर घड़ियों का प्रयोग होता रहा है। सूर्य सिद्धांत में सौर घड़ी द्वारा समय मापन के शुद्ध तरीके अध्याय 3 और 13 में वर्णित हैं।

## इतिहास

आरंभिक सौर घड़ियां सुबह और दोपहर में ही काम करती थीं। इन घड़ियों की निर्माण विधि में एक बड़े स्तंभ को एक सिरे से बांधकर जमीन में गाड़ दिया जाता था और सूर्य के घूमने के साथ-साथ जमीन पर पड़ी स्तंभ की छाया से समय का अनुमान लगाया जाता था। मध्यान्ह के समय स्तंभ की छाया सबसे छोटी होती थी जिससे पता चलता था कि सूर्य ठीक आकाश के बीच में स्थित है। पश्चिमी एशिया और मिस्र की सभ्यताओं में ऐसी घड़ियों का बहुत प्रयोग किया जाता था। इसके बाद आविष्कारकर्ताओं ने और कई प्रकार की घड़ियों का निर्माण किया जिससे दिन के समय को कई प्रहरों में बांटा जा सकता था, हालांकि, वह प्रहर आज के घंटों से कुछ लंबे होते थे। कई सभ्यताओं में ऋतुओं के अनुसार सौर घड़ियां समय बताने लगी और कई स्थानों पर तो वे दिन और रात की बराबर लंबाइयों जैसे दुर्लभ दिनों का भी ज्ञान कराती थीं।

कई संस्कृतियों में मानवीय सौर घड़ियां भी बनीं जिसमें एक व्यक्ति एक निश्चित स्थान पर खड़ा होता था और अपनी परछाईं के बदलते आकार से समय का पता लगाता था। सौर घड़ियों के सही काम करने के लिए यह आवश्यक होता था कि उन्हें सही स्थानों पर स्थापित किया जाए। विश्व के अलग-अलग स्थानों पर एक ही समय पर सूर्य भिन्न दिशाओं में होता था, इसलिए सूर्य की दिशा के अनुसार घड़ियों को स्थापित करना होता था। इसका एक तरीका यह है कि सौर घड़ी को इस तरह स्थापित किया जाए कि सूर्य के ठीक आकाश के बीच में होने पर परछाई बिल्कुल सीधी दिखे।

## चित्र दीर्घा

* ताइपे, ताईवान में मिलेनियम पार्क का सौर घड़ी रूप में प्रयोग होता है।﻿ / ﻿
* ताइपे १०१ मीनार की छवि ﻿ / ﻿
* जंतर मंतर वेधशाला, दिल्ली एक गोलाकार सौर घड़ी का विशाल प्रतिरूप है
* जयपुर के जंतर-मंतर में २७ मीटर ऊंचा सम्राट यंत्र, जिसकी छवि १ मि.मी. प्रति से. (लगभग ६ सें.मी प्रति मिनट) घूमती
*

## सन्दर्भ

## बाहरी कड़ियाँ

* डेढ़ शदाब्दी से खड़ा समय का प्रहरी
* ब्रिटिश सनडायल सोसाइटी
* उत्तरी अमरीकी सनडायल सोसाइटी
* डच सनडायल सोसाइटी
* कैटेलोनियाई सनडायल सोसाइटी
* फ़्लेमिश सनडायल सोसाइटी
* इतालवी सनडायल; सोसाइटी
* क्यूबेक सनडायल आयोग
* स्पेनिश सनडायल सोसाइटी
* प्राचीन वेदिक सनडायल
# खगोलीय विषुवत

खगोलीय विषुवत वृत्तभूमध्य रेखा के ठीक ऊपर है और सूर्यपथ से २३.४ डिग्री के कोण पर है
खगोलशास्त्र में **खगोलीय विषुवत वृत्त** भूमध्य रेखा के ठीक ऊपर आसमान में काल्पनिक खगोलीय गोले पर एक काल्पनिक महावृत्त (ग्रेट सर्कल) है।

पृथ्वी के उत्तरी भाग (यानि उत्तरी गोलार्ध या हॅमिस्फ़ेयर) में रहने वाले अगर खगोलीय विषुवत वृत्त की तरफ़ देखना चाहें तो आसमान में दक्षिण की दिशा में देखेंगे। उसी तरह पृथ्वी के दक्षिणी गोलार्ध में रहने वाले खगोलीय मध्य रेखा की तरफ़ देखने के लिए आकाश में उत्तर की तरफ़ देखेंगे। पृथ्वी के भूमध्य में रहने वाले खगोलीय विषुवत वृत्त की ओर देखने के लिए ठीक अपने सिर के ऊपर देखेंगे। खगोलीय विषुवत वृत्त से खगोलीय वस्तुओं के स्थानों के बारे में बताना आसान हो जाता है। उदहारण के लिए हम कह सकते हैं के ख़रगोश तारामंडल खगोलीय विषुवत वृत्त के दक्षिण में है।

## सिद्धान्त ग्रंथो और भारतीय खगोलशास्त्र में

सिद्धांत शिरोमणि इत्यादि ग्रंथो में इसका उल्लेख **नाडिवृत्त** या **नाडीमंडल** के नाम से है।

## अन्य भाषाओँ में

"खगोलीय मध्य रेखा" को अंग्रेज़ी में "सॅलॅस्टियल इक्वेटर" (celestial equator) कहते हैं। "खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" (ur) और बंगाली में "ख-गोलोक" (খ-গোলক) कहते हैं।

## सूर्यपथ से कोण

क्योंकि अपने कक्षा में सूरज की परिक्रमा करती हुई पृथ्वी का अक्ष (ऐक्सिस) २३.४° के कोण (ऐंगल) पर है इसलिए यही कोण सूर्यपथ (ऍक्लिप्टिक) और खगोलीय मध्य रेखा में भी है।

## इसे भी देखें

* खगोलीय गोला
* खगोलीय ध्रुव
* महावृत्त

## सन्दर्भ
# खगोलीय वस्तु

उल्लेखनीय खगोलीय पिंडों की व्याख्या के लिए ज्ञात ब्रह्मांड का लघुगणक मानचित्र
**खगोलीय पिंड या खगोलीय वस्तु** ऐसी वस्तु को कहा जाता है जो ब्रह्माण्ड में प्राकृतिक रूप से पायी जाती है, यानि जिसकी रचना मनुष्यों ने नहीं की होती है। इसमें तारे, ग्रह, प्राकृतिक उपग्रह, गैलेक्सी, उल्का पिंड, ब्लैक होल, पल्सर, आदि।

## अन्य भाषाओं में

खगोलीय वस्तु को अंग्रेज़ी में "सॅलॅस्टियल बॉडी" (celestial body) और उर्दू-फ़ारसी में "अजराम फ़लकी" (ur) या "अजराम आसमानी" कहा जाता है।

ये ऐसी वस्तुएँ है जो प्रथ्वी के वातावरण से पूर्णतया बाहर है | जैसे कि चंद्रमा , सूर्य ,तथा दूसरे ग्रह ।ये सभी तो बहुत ही छोटे खगोलीय पिंड हें । इनके अलावा कई तो ऐसे हैं जो बहुत बड़े भी हैं । कुछ ग्रहों के बीच-बीच मे रिंग नुमा सरंचना मे पिंड फैले रहते हैं । जैसे की कुपलेर रिंग में कई सारे एस्ट्रोइड्स ( पिंड ) बहुत अधिक मात्र में फैले हुए हें ।

## खगोलीय पिंडों का अध्ययन

इन वस्तुओं का अध्ययन करने के लिए प्राकृतिक खगोलीय पिंडों के अलावा, मानव निर्मित वस्तुओं जैसे कृत्रिम उपग्रह और अंतरिक्ष जांच मिशन को अंतरिक्ष में भेजा गया है। खगोलविद पृथ्वी से आकाशीय पिंडों का अध्ययन और निरीक्षण करने के लिए दूरबीन जैसे विभिन्न उपकरणों का उपयोग करते हैं। इन वस्तुओं के स्पेक्ट्रम का विश्लेषण करने के लिए **स्पेक्ट्रोस्कोपी** का उपयोग किया जाता है, और इन आकाशीय पिंडों के गुणों को मापने के लिए विभिन्न तकनीकों जैसे ऑकल्टेशन और एस्ट्रोमेट्री का उपयोग किया जाता है।

आकाशीय पिंडों का अध्ययन आधुनिक खगोल विज्ञान का एक महत्वपूर्ण हिस्सा है, क्योंकि इसका उपयोग ब्रह्मांड और इसके विकास के बारे में जानकारी प्राप्त करने के लिए किया जाता है। इन वस्तुओं के गठन और विकास को समझने से हमें अपनी **आकाशगंगा** और बड़े ब्रह्मांड के विकास को समझने में मदद मिलती है।

## इन्हें भी देखें

* खगोलशास्त्र

## बाहरी कड़ियाँ

* "खगोलीय पिंड किसे कहते हैं? Celestial Bodies meaning in Hindi" Archived 2023-04-17 at the वेबैक मशीन. *Mactof* (हिंदी में). अभिगमन तिथि 2023-04-17
# रेल परिवहन

रेल परिवहन
**रेल परिवहन** (जिसे रेलगाड़ी/ट्रेन परिवहन के रूप में भी जाना जाता है) एक ऐसा परिवहन साधन है जिसमें पहिएदार वाहन पटरियों पर चलते हैं, जिसमें आमतौर पर दो समानांतर इस्पात की पटरियाँ होती हैं। रेल परिवहन सड़क परिवहन के बाद भूमि परिवहन के दो प्राथमिक साधनों में से एक है। इसका उपयोग वैश्विक स्तर पर लगभग ८% यात्री और माल परिवहन के लिए किया जाता है, इसकी ऊर्जा दक्षता और संभावित रूप से उच्च गति के कारण।

## इतिहास

प्रागैतिहासिक काल से ही पहिएदार वाहनों के लिए चिकनी, टिकाऊ सड़क सतहें बनाई जाती रही हैं। कुछ मामलों में, वे संकरी थीं और केवल पहियों को सहारा देने के लिए जोड़े में थीं। यानी, वे वैगनवे या ट्रैक थे। कुछ में पहियों को ट्रैक पर रखने के लिए खांचे या फ्लैंग या अन्य यांत्रिक साधन थे।

उदाहरण के लिए, साक्ष्य बताते हैं कि 600 ईसा पूर्व से ग्रीस में कोरिंथ के इस्तमुस के पार 6 से 8.5 किमी लंबे डायोलकोस पक्के ट्रैकवे ने नावों को पहुँचाया। डायोलकोस का उपयोग 650 से अधिक वर्षों तक, कम से कम पहली शताब्दी ईस्वी तक किया गया था। पक्के ट्रैकवे बाद में रोमन मिस्र में भी बनाए गए थे।

## संदर्भ